Пухальск негізгі мектебінің сынып жетекшілер бірлестігінің
 2016- 2017 оқу жылындағы атқарған жұмыстары жайлы есеп

 Сынып жетекшілер бірлестігінің 2016-2017 оқу жылының жоспары бойынша бірлестік мүшелерінің барлық отырыстары болды. **Бірінші отырыста** 2016-2017 оқу жылындағы тәрбие жоспарын ұйымдастыру туралы, жаңа оқу жылының міндеттері айқындалып, жоспары таныстырылды және бірлестік мүшелерінің атқаратын жұмыстары бөлінді. Сынып жетекшілердің жылдық тәрбие жұмыстары талқыланды.

**Сынып жетекшілер әдістемелік бірлестігінің құрамы:**

12 –сынып жетекші, оның ішінен бастауыш сыныптан -5 сынып жетекші, орта буыннан-7 сынып жетекші.

Сынып жетекшілар ӘБ мына тақырыппен жұмыс жасаған болатын: «Сынып жетекшінің оқушылармен, ата-аналармен жұмыс жасаған кезіндегі кәсіптік шеберлікті қалыптастыру»

**2016-2017 оқу жылындағы қойылған мақсаттар:**

-сынып жетекшілердің педагогикалық шеберліктерін арттыру

-жаңартылған білім бағдарламалар бойынша тәрбие жөніндегі өзгерістер мен жаңалықтар туралы хабардар болу

-тәрбие жөніндегі жұмысты жаңарту және әсер беретіндей ұйымдастыру

-оқушыларға патриоттық сезімдерін қалыптастырып, дамыту

Жыл басында жоспарланып қойылған мақсаттарды жүзеге асыру мақсатында келесі іс-шаралар атқарылды:

-ӘБ отырыстары

-тәжірибе алмасу панорамасы

-семинарларға қатысу

-презентациялар дайындау

 1 қыркүйек күніне барлық сыныптарда «Мен өз елімнің патриотымын» атты сынып сағаттары өткізілді. 15-21 қыркүйек аралығында тілдер апталығы өтілді. Апталықта 9 – сынып жетекшісі Абжанова А.Г «Тіл – күре тамыр» тәрбие сабағы көрсетті. Атап айтқанда, Муратов К.Е орыс тілі мұғалімі «Язык мой – друг мой» мерекелік концерт ұйымдастырып өткізді, Муратов К.Е, Абжанова А.Г, Оразова Г.Ж «Лидер» интелектуальды ойын – сабақтары өтілді, сөздік қорды меңгеруге бағытталған сабақтар «жақсыға» бағаланды. Оқушылар арасында «Үздік дәптер», «Ең сапалы қабырға газеті» байқауы өткізілді.

Сынып жетекшілер ӘБ тек қана жаңа бағдарламадағы тәрбие жұмысының оқып қана қоймай, сонымен қатар тәжірибе алмасу, көптеген мұғалімдердің тәжірибелері мол.

2016-2017 оқу жылының жұмысын сараптамадан өткізе келе, көптеген сынып жетекшілер тәрбие жұмысның және тәрбие сағаттары жыл басында қойылған мақсаттарға сәйкес келеді. Сынып жетекшілер, тек сынып сағаттармен ғана шектелмей, сыныптан тыс іс-шараларға белсене қатысты. Мысалы, 8 «Б» сынып жетекшісі Вожжова Р.А, 7 «Б» сынып жетекшісі Муратов К.Е, 5 «Б» сынып жетекшісі Мазбаева Г.А. Ата-аналармен де тығыз байланыста болды.

Барлық мектепшілік мерекелік іс-шаралар, конкурстар керекті деңгейде отті.

Оқу жыл бойы барлық отырыстар әр түрлі формада болды: семинар,дөңгелек үстел, әдістемелік парктикум, презентация көрсету.

 Қазан айында барлық сыныптарға бірегей «Интернеттің пайдасы» атты сынып сағаттары сынып жетекшілерімен өткізілді, тәрбие жоспарынан тыс аудан бөлімінен жіберілген «Бала құқығы» сауалнамалар өткізілді, «Отаным – менің Қазақстаным» - 2-4 сыныптар, «Ұстазым- менің ұстазым»
5-9- сыныптар аралығында тәрбие сағаттары өтілді.

 **Екінші отырыс**, дөңгелек үстел қазан айында өтілді, тақырыбы: «Әр түрлі жастағы балалардың психофизиологиялық еркешеліктері». Бұл отырыста мектеп психологы Сатанова Д.К «10-14 жастағы балалардың психофизиологиялық ерекшеліктері» туралы баяндама оқып, түсіндіріп кетті. Сынып жетекшілер бірлестігінің жетекшісі Абжанова А.Г. «Жасөспірімдердің девиантты және суициалды мінез-құлықтардың себеп-салдары» туралы презентация көрсетіп, дөңгелек үстелде талқыланды. Отырысқа мектеп медбикесі Клименко Н.И қатысып, «Сынып жетекшінің салауатты өмір салтының мәдениетін қалыптастыруға және жаман әдеттерден қалай аулақ жүруден» ақыл- кеңестерін берді.
 Желтоқсан айында «1- ші желтоқсан Тұңғыш Президент күніне», «Елін сүйген, елі сүйген елбасы» үшкүндігі өтті. Оқушылардың жас ерекшеліктеріне қарай «Елбасының бір күндік өмірі», «Балалық шағымның аспаны» және т.с.с бейне роликтермен кино –фильмдер көрсетілді.
 16 –желтоқсан Тәуелсіздік күніне «Тәуелсіздік – тұғырым» мерекелік концерт ұйымдастырылып, өткізілді. Оқушыларға тәуелсіздігіміздің қалай жеткендігі, қаншама аталардың қаны, аналарыдың жасымен, батырларымыздың білектерінің күшімен, данагөй саясаткер билермен, хандарымыздың еңбегінің жемісі екені түсіндірілді. «Көшпенділер», «Желтоқсан құрбандары» тақырыпта бейне фильмдер көрсетілді.
28-29 желтоқсан «Жасыл шырша жанында» тақырыпта мерекелік іс-шара өтілді. Мерекелік іс шараларды 1-4 сыныптар аралығында сыйлықтар таратылып, жоғары сыныптарда мерекелік кеш ұйымдастырылды.
 Қаңтар айында Н.Ә. Назарбаевтың «Қазақстан – 2050» халыққа жолдауын оқушылардың жас ерекшеліктеріне сай сынып сағаттарында түсіндіріліді.

 **Үшінші отырыста,** «Оқушылардың кәсіптік бағыт-бағдар бойынша әлеуметтік мәселелері. Оқушылардың қызығушылығын зерттеу» бағытында семинар түрінде өткізілді. «Оқушыларға бағыт бағдар беру жүйесі» туралы 9 сынып жетекшілері, Алеева Н.З, Абжанова А.Г презентация мен бейнеролик көрсетілді. Дәл осы бейнеролик ата-аналар жиналысында да көрсетілген болатын.

Тәжірибемен алмасу. Әрбір сынып жетекші, сыныптағы бір жағдаяттарды айтып, тығырықтан шығатын жолдарды айтып, тәжірибе алмасу жүйесі құрылған. Әрбір отырыста, сынып ішінде болған жағдаяттарды айтып, кім қалай шыққан жолдарымен алмасу әдетке айналдыруға ұсынылды.
 Ақпан айындағы «Сен және сенің құқығың» апталығы өтілді. Апталықта тәрбие сағаттарының тақырыбы құқық саласында болды және оқушыларға заң саласында, өздерінің құқықтарымен міндеттері жайлы ақпараттар берілді. Құқық тақырыбындағы бейне роликтер көрсетілді.
 Наурыз айында «Аналар асыл жандар», «Ана – өмір шуағы» 5-9 сыныптарда ашық тәрбие сағаттар өтілді. Тәрбие сағатындағы негізгі мақсат оқушыларға қоғамдағы аналармен қыз – келіншектердің ролі мен орын түсіндірілді және оларға деген жас ұрпақтың ыстық сезімімен махаббаты баяндалды.
20 – наурыз күніне «Қош келдің, Наурыз» атты мерекелік концерт өтілді. Бұл концерттің мақсаты ұлтымыздың саң ғасырлық салт-дәстүрлерімен, әдет –ғұрыптарын дәріптеу, адамзаттың бір-бірлеріне деген ыстық ықыласы, адамгершілік, сыйластық, мейірімділік, құрметтеу, үлкеннен бата алу, наурыз көже, және мерекенің т.б ерекшеліктері көрсетіліп түсіндірілді.
 Сәуір айында **төртінші отырыс** өткізілді, тақырыбы «Сынып жетекшілердің шеберлігіндегі өзін-өзі жетілдіру жүйесіндегі құралдары». Бұл отырыста әрбір сынып жетекші өзінің өзін-өзі жетілдіру бойынша атқарылған жұмыстары туралы есеп берді.

Бастауыш, орта буындардағы оқушылардың портфолиосының презентациясына бастауыш сынып мұғалімі Дюсембина Айдана Е. баяндап кетті, орта буыннан Зиядина Н.Е «Оқушының портфолиосының мақсаты мен міндеттері» туралы баяндады.

 «Құстар – біздің досымыз» 3-4 сыныптарда, «Табиғат – тал бесігім» 1- сыныптарда тәрбие сағаты өткізілді.
 Мамыр айында «1-мамыр бірлік пен ынтымақтастық күні» - тәрбие сағаты барлық сыныптарды өтті.  Сонымен қатар мектеп аға тәлімгерімен 1 мамыр күні мерекелік концерт өткізілді. 9-мамырға орай мектепшілік мерекелік концертпен митинг өткізілді. 5-9 сыныптар аралығында «Ерлік сабақтары» өткізілді.
 Мамыр айында **бесінші отырыс** болды, осы отырыстың күн тәртібіндегі негізгі мәселелер оқушылардың жазғы уақытындағы дем алу тәртібі және сынып жетекшілердің оқу жылының есебі. «Оқушылардың бос уақытын ұйымдастыру» баяндамасымен Надирова С.И шықты, «Жазғы сауықтыру лагері» бастауыш сынып мұғалімі Оспанова Б.Б баяндамасы тындалды.
 Жоғарыда айтылғанын барлығын ескере отырып , жылдың басында қойылған мақсаттар іске асырылды деп есептеймін. Сынып жетекшілердің көбі кәсіптік деңгейлері жоғары болғандықтан, қойылған мақсаттарға жеттік. Сынып жетекшілердің басым бөлігі көпжылдық тәжірибесі бар, 12 сынып жетекшінің арасында 9 жоғарғы білім, 3 орта арнаулы білім.

 Мектеп әкімшілігімен , тәрбие жөніндегі орынбасарымен және сынып жетекшілерімен ата-аналар жиналыстары, сынып сағаттары, мектепшілік сыныптан тыс іс-шараларға қатысты.

 2016-2017 оқу жылын сараптамадан өткізе келе, келесі оқу жылында назар алу керек келесі мәлелерді.

1. Келесі жылы жас сынып жетекшілер бөлек жоспарын құрып, жас мамандарға сол жоспар бойынша көмек беруді ұсынып отырмын.Жас сынып жетекшілерге тәлімгер қойылып,жыл басынан бекітілсе, жыл бойы бірлесе жұмыс атқаратындай.
2. Мектепшілік іс-шараларға ата-аналрды қатыстыру үшін, қызығушылықтарын ояту.
3. Жаңа форматтағы сынып жетекшілерінің білімдерін меңгеру

Сонымен келесі 2017-2018 оқу жылының басты мақсаттары айқындалып шығып тұр:

1. Келесі жылы жас сынып жетекшілер бөлек жоспарын құрып, жас мамандарға сол жоспар бойынша көмек беруді ұсынып отырмын.Жас сынып жетекшілерге тәлімгер қойылып,жыл басынан бекітілсе, жыл бойы бірлесе жұмыс атқаратындай.
2. Мектепшілік іс-шараларға ата-аналрды қатыстыру үшін, қызығушылықтарын ояту.
3. Жаңа форматтағы сынып жетекшілерінің білімдерін меңгеру

 Өткен 2016-2017 оқу жылының сынып жетекшілер ӘБ жұмысын қанағаттанарлықтай деп білуге болады.

Сынып жетекшілер ӘБ жетекшісі : Султанова А.Г